P6_TA(2006)0228
Taiwan
Uznesenie Európskeho parlamentu o Taiwane
Európsky parlament,
—so zrete ľom na svoje uznesenie zo 14. marca 2002 o pozorovateľskom štatúte pre Taiwan, na výročnej
schôdzi Svetového zdravotníckeho zhromaždenia (SZZ) v máji 2002 v Ženeve (1),
—so zreteľom na svoje uznesenie z 15. mája 2003 o Taiwane (56. zasadanie Svetového zdravotníckeho
zhromaždenia) (2), ktoré vyzývalo na udelenie pozorovateľského štatútu pri tomto zhromaždení
Taiwanu,
—so zreteľom na svoje uznesenie z 5. septembra 2002 o oznámení Komisie o Európe a Ázii: Strategický
rámec pre posilnené partnerstvá (3), v ktorom uznal potrebu užšej spolupráce s Áziou prostredníctvom
mnohostranných organizácií, napríklad v boji proti HIV/AIDS v regióne prostredníctvom Svetovej zdra-
votnícke organizácie (WHO), a z tohto dôvodu zastáva názor, že všetky demokratické spoločnosti v Ázii
vrátane Taiwanu by mali mať možnosť byť členmi WHO,
—so zreteľom na svoje uznesenie zo 7. júla 2005 o vzťahoch medzi EÚ, Čínou a Taiwanom
a o bezpečnosti na Ďalekom východe (4),
—so zreteľom na článok 115 ods. 5 rokovacieho poriadku,
A. so zreteľom na potrebu priamej a voľnej účasti v sieťach medzinárodnej zdravotníckej spolupráce, na
medzinárodných fórach a v programoch pre všetky časti sveta, najmä pri súčasných zvýšených možno-
stiach cezhraničného šírenia rozličných infekčných chorôb (napr. vtáčia chrípka, ťažký akútny respiračný
syndróm (SARS)),
B. keďže WHO umožnila pozorovate ľom zúčastniť sa na svojich činnostiach,
C. keďže aj Komisia už vyhlásila, že je naklonená posilňovaniu kontaktov medzi Taiwanom a WHO, pokiaľ
to pravidlá WHO umožňujú; keďže Komisia má navyše záujem nájsť praktické riešenie spolu s členskými
štátmi,
D. keďže najväčšie riziko chrípkovej pandémie hrozí z ázijských krajín, kde sa napriek pokračujúcemu úsiliu
zodpovedných orgánov o zastavenie šírenia choroby už dva roky šíri vysoko patogénny vírusový kmeň
vtáčej chrípky;
E. keďže infekčné choroby ako HIV/AIDS, tuberkulóza, malária a SARS sa v celosvetovom meradle stále
viac rozširujú,
F. keďže vypuknutie pandémie mimo EÚ by predstavoval aj vážne zdravotné riziko pre občanov EÚ;G. keďže v prípade vypuknutia epidémie na Taiwane sa na tento ostrov nevzťahuje ochrana OSN, čo
znamená, že Taiwanu by sa neposkytla koordinovaná spolupráca napriek tomu, že by bola veľmi
podstatná, keďže Taiwan je jedným z najdôležitejších medzinárodných stredísk v západnom Tichomoría je významnou zastávkou pre milióny sťahovavých vtákov,
H. keďže Taiwan má jeden z najlepších a najvyspelejších systémov zdravotnej starostlivosti v regióne
a taiwanské orgány si želajú, aby sa ich špecialisti mohli zúčastňovať na odborných prípravných stretnu-
tiach WHO venovaných situácii vyvolanej vtáčou chrípkou,7.12.2006 C 297 E/387 Úradný vestník Európskej únie
Vštvrtok 18. mája 2006SK
(1) Ú. v. EÚ C 47 E, 27.2.2003, s. 606.
(2) Ú. v. EÚ C 67 E, 17.3.2004, s. 307.
(3) Ú. v. EÚ C 272 E, 13.11.2003, s. 476.
(4) Prijaté texty, P6_TA(2005)0297.
1. trvá na lepšom zastúpení Taiwanu v medzinárodných organizáciách a zastáva názor, že je nespravodlivé
naďalej vyčleňovať zo svetového spoločenstva viac ako dvadsať miliónov ľudí;
2. vyzýva generálneho riaditeľa WHO, aby bezodkladne zaradil Taiwanské centrum pre kontrolu chorôb
do Globálnej siete výstrah a reakcií na vypuknutie (GOARN), aby sa tak zabezpečila rýchla výmena podstat-ných informácií na regionálnom a globálnom základe;
3. vyzýva generálneho riaditeľa WHO a všetky jej členské štáty, aby Taiwanu zabezpečili priamy prístup
a účasť na všetkých odborných stretnutiach WHO, ktoré majú význam pre udržiavanie a zlepšovanie verej-
ného zdravia na Taiwane aj vo svete, a navyše aby umožnili Taiwanu zmysluplne sa zúčastňovať odborných
činností a podujatí príslušnej regionálnej kancelárie WHO;
4. vyzýva Čínsku ľudovú republiku, aby zvážila možnosť pozorovateľského štatútu Taiwanu pri WHO
alebo aspoň pri SZZ, ako jej najdôležitejšom rozhodovacom orgáne, s cieľom ochrániť zdravie obyvateľov
Taiwanu, medzinárodných zástupcov a zahraničných zamestnancov na ostrove, ako aj celosvetovej popu-
lácie;
5. znovu zdôrazňuje svoju výzvu Komisii a členským štátom, aby podporili žiadosť Taiwanu
o pozorovate ľský štatút pri WHO;
6. poveruje svojho predsedu, aby toto uznesenie postúpil Rade, Komisii, vládam a parlamentom členských
štátov a kandidátskych a pristupujúcich krajín, vláde a parlamentu Čínskej ľudovej republiky, taiwanským
orgánom, generálnemu tajomníkovi OSN a generálnemu riaditeľovi WHO.7.12.2006 C 297 E/388 Úradný vestník Európskej únie
Vštvrtok 18. mája 2006SK